**ΑΝΑΚΟΙΝΩΣΗ**

1. **Προσέλευση-Αποχώρηση Μαθητών**

Λόγω του γεγονότος ότι διανύουμε χειμερινή περίοδο, **δεν θα χρησιμοποιείται από την ερχόμενη Δευτέρα (16/11/2020), η είσοδος του γηπέδου (είσοδος 3) για τους μαθητές της Α΄ τάξης**, μιας και τις βροχερές μέρες στον χώρο λιμνάζει νερό. Συγκεκριμένα, τα παιδιά θα χρησιμοποιούν τις πιο κάτω εισόδους/εξόδους:

* **Είσοδος 1 (αριστερά από την κεντρική είσοδο): Α1, Γ’ και Ε΄ τάξεις**
* **Είσοδος 2 (κεντρική είσοδος): Α2, Α3, Β’ και Δ΄ τάξεις**
* **Είσοδος 4 (στο πίσω μέρος του σχολείου): Στ’ τάξη**

Για να μην υπάρχει συνωστισμός κατά την **αποχώρηση των παιδιών, η Α΄ τάξη –** σύμφωνα με οδηγίες του Υπουργείου Παιδείας που επιτρέπει το κυλιόμενο ωράριο αποχώρησης**- θα σχολάνει η ώρα 12:55 μ.μ.**

1. **Έγκαιρη προσέλευση-Απουσίες μαθητών**

 Υπενθυμίζουμε ότι τα παιδιά πρέπει να προσέρχονται έγκαιρα στο σχολείο πριν κτυπήσει το κουδούνι (7:30-7:45 π.μ). Επειδή παρατηρείται ότι κάποιοι γονείς σταθμεύουν μπροστά από το σχολείο για αρκετή ώρα, υπενθυμίζουμε ότι **ο χώρος μπροστά από το σχολείο προσφέρεται για προσωρινή στάθμευση**, έτσι ώστε να μην δημιουργείται κυκλοφοριακή συμφόρηση.

Επίσης, σε περίπτωση που το παιδί σας θα απουσιάζει, παρακαλούμε όπως ενημερώνετε τη γραμματεία του σχολείου τηλεφωνικώς στο 25692730.

1. **Μαθητική στολή**

Για τους χειμερινούς μήνες τα παιδιά μπορούν να φορούν **σχολικές γκρίζες φόρμες ( χωρίς σχέδια, μάρκες κλπ.) και μπλε ή μαύρο σακάκι**.

1. **Σχολική Τσάντα - Ωρολόγιο Πρόγραμμα**

Συνιστούμε στη σχολική τσάντα να υπάρχουν μόνο τα αναγκαία σχολικά βιβλία σύμφωνα με το ημερήσιο πρόγραμμα των παιδιών. Φροντίζουμε ώστε τα παιδιά να συμβουλεύονται καθημερινά το ωρολόγιό τους πρόγραμμα και να προετοιμάζονται κατάλληλα για την επόμενη μέρα. Είναι καθήκον και σχολική υποχρέωση του κάθε παιδιού να μπορεί να οργανώνει την τσάντα του καθημερινά.

1. **Επικοινωνία με το σχολείο**

**Η συνεργασία με τους εκπαιδευτικούς που διδάσκουν στο παιδί σας είναι απαραίτητη, γιατί έχει θετική επίδραση στο παιδί και στην επίδοσή του** .Όπως γνωρίζετε, οι **επισκέψεις γονέων** στον χώρο του σχολείου **απαγορεύονται** λόγω των μέτρων πρόληψης του Covid-19. Με τους εκπαιδευτικούς των παιδιών σας και με τη διεύθυνση του σχολείου θα μπορείτε να **επικοινωνείτε τηλεφωνικώς** ( **25692730/32**) τις μέρες και ώρες που αναγράφονται στο ωρολόγιο πρόγραμμα της τάξης του παιδιού σας (επισκέψεις γονέων).

1. **Ενεργοποίηση Λογαριασμού Office 365**

Υπενθυμίζουμε ότι πρέπει να ενεργοποιήσετε άμεσα τον λογαριασμό **Office 365** χρησιμοποιώντας το όνομα χρήστη και τον κωδικό που σας δόθηκε από το σχολείο. Πληροφορείστε ότι ο τηλεφωνικός αριθμός 22697690, λειτουργεί ως γραμμή εξυπηρέτησης για θέματα διαχείρισης των λογαριασμών **Office 365 και Microsoft Teams.**

1. **Περιβαλλοντικές Δράσεις**

Σας ενημερώνουμε ότι και αυτή τη σχολική χρονιά συνεχίζεταιτο **πρόγραμμα «Τηγανοκίνηση»** . Σκοπός του προγράμματος είναι η συγκέντρωση μεταχειρισμένων λαδιών για μετατροπή τους σε βιοντίζελ. Μπορείτε να βάζετε τα λάδια από τα φαγητά σε πλαστικά μπουκάλια μέχρι 2 λίτρων και να τα στέλνετε με τα παιδιά σας στο σχολείο **μόνο** **κάθε Παρασκευή**. Μπορείτε να τοποθετείτε τα μπουκάλια σε πλαστικό κουτί που θα βρίσκεται στην κεντρική είσοδο του σχολείου.

Επίσης συνεχίζεται η **συλλογή μπαταριών**.

Οι δράσεις αυτές στοχεύουν στην ευαισθητοποίηση των παιδιών και την ενεργοποίησή τους για την προστασία του περιβάλλοντος

Από το σχολείο